છેક છેવાડાનાં ખેતર સુધી પાણી પહોંચાડી ખેડૂતને સમૃધ્ધ કરવાની નેમ દર્શાવતાં મંત્રીશ્રીએ જણાવ્યું કે જો જગતનો તાત ખેડૂત સમૃધ્ધ થશે તો આપોઆપ રાજ્ય સરકાર પણ સમૃધ્ધિ તરફ અગ્રેસર થશે. મંત્રીએ ભૂગર્ભ પાઇપ લાઇન નાંખવાથી 5 લાખ હેક્ટર જમીનને સિંચાઇની સગવડ ઉપલબ્ધ થશે તથા ઓછામાં ઓછા 1 લાખ ખેડૂતોને તેનો સીધો લાભ મળશે. રૂ.2000 કરોડના માતબર ખર્ચે નંખાનાર ભૂગર્ભપાઇપ લાઇન યોજના ત્રણ મહિનામાં જ પૂર્ણ થશે તથા ભૂગર્ભ પાઇપ લાઇનનાં 5 વર્ષ સુધીનો રખરખાવ કોન્ટ્રાક્ટર કરશે તેની વિગતો તેમણે આપી હતી.